करातेका नवनिर्वाचित पदाधिकारीलाई प्रमाणपत्र
नेपाल कराते महासंघका नवनिर्वाचित पदाधिकारीलाई मंगलबार प्रमाण पत्र प्रदान गरिएको छ । राष्ट्रिय खेलकुद परिषद् (राखेप) का सदस्य–सचिव टंकलाल घिसिङले पदाधिकारीलाई बधाई तथा कार्यकाल पूर्ण सफलताका लागि शुभकामना दिँदै प्रमाणपत्र हस्तान्तरण गरे ।
काठमाडौँ — नेपाल कराते महासंघका नवनिर्वाचित पदाधिकारीलाई मंगलबार प्रमाण पत्र प्रदान गरिएको छ । राष्ट्रिय खेलकुद परिषद् (राखेप) का सदस्य–सचिव टंकलाल घिसिङले पदाधिकारीलाई बधाई तथा कार्यकाल पूर्ण सफलताका लागि शुभकामना दिँदै प्रमाणपत्र हस्तान्तरण गरे ।चैत १२ गते चितवनको पटिहानीमा भएको महासंघको साधारणसभाले राखेपका पूर्वसदस्य–सचिव एवं करातेका संस्थापकमध्ये एक युवराज लामाको अध्यक्षतामा २० सदस्यीय केन्द्रीय कार्यसमिति निर्विरोध चयन गरेको थियो ।सदस्य–सचिव घिसिङले नयाँ नेतृत्वको चयनसँगै करातेमा रहेको विवाद सदाका लागि अन्त्य हुने विश्वास व्यक्त गरे । उनले राष्ट्रलाई थुप्रै अन्तर्राष्ट्रिय सफलता दिलाएको करातेलाई सक्दो सहयोग गर्ने प्रतिवद्धता जनाए ।कार्यक्रममा राखेपका पूर्व उपाध्यक्षसमेत रहेका नेपाल ओलम्पिक कमिटीका उप–महासचिव पिताम्बर तिम्सिना, सचिव रामजीबहादुर श्रेष्ठ, खेलकुद विकास विभागका प्रमुख प्रेमबहादुर मल्लले पदाधिकारीलाई कार्यकालको शुभकामना व्यक्त गरे ।